《拟古五首 其五》
元代·郑元祐

委身竹素间，义理费考寻。巀嶪泰华高，浩瀚沧溟深。

涉之远无津，举之力难任。不如反诸己，求诸圣贤心。

成汤警日新，大禹惜寸阴。纷拿试屏绝，请鼓无弦琴。

因之忘肉味，太古寥寥音。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。